Sjednica Upravnog odbora Lokalne akcijske grupe Vuka – Dunav, održana je dana 12. lipnja 2017. godine u 10.30 sati u Općini Antunovac, Braće Radića 4, 31216 Antunovac, te je sačinjen sljedeći

**ZAPISNIK**

**sa 19. sjednice Upravnog odbora**

Sjednicu Upravnog odbora LAG-a Vuka – Dunav otvara Predsjednik Upravnog odbora, Marjan Tomas, u 10.30 sati.

Utvrđeno je da su temeljem odredbi Statuta LAG-a Vuka - Dunav u cijelosti ispunjeni uvjeti za sazivanje i održavanje sjednice Upravnog odbora.

Prije prelaska na Dnevni red Upravnog odbora utvrđena je nazočnost članova i to kako slijedi:

1. Marjan Tomas, Općina Vladislavci,
2. Zlatko Matijević, NK Vitez '92,
3. Gojko Leventić, OPG Leventić,
4. Damir Maričić, Općina Vuka,
5. Krunoslav Ižaković, C.U.S. d.o.o., p.p. Ivan Hampovčan,
6. Stipe Modrić, Udruga veterana vojne policije iz Domovinskog rata Osječko-baranjske županije,
7. Nataša Tramišak, Agencija RODA d.o.o, Antunovac,
8. Ivan Žeravica, Općina Čepin, p.p. Ivana Šariri,
9. Sanja Matković, KUD“Klasje Slavonije“, Antunovac,
10. Zdenko Đerđ, PVZ Fructus.

Utvrđuje se da su valjanu punomoć za glasanje na sjednici Upravnog odbora dostavili su Ivan Hampovčan opunomoćenik C.U.S. d.o.o., Ivana Šariri opunomoćenica Općine Čepin.

Za zapisničara je izabrana Ivana Šariri, a za ovjerovitelja zapisnika Damir Maričić.

Usvojen je sljedeći

**DNEVNI RED**

1. USVAJANJE ZAPISNIKA SA 18. SJEDNICE UPRAVNOG ODBORA,
2. ODLUKA O PROMJENI ADRESE SJEDIŠTA UREDA LAG-a VUKA-DUNAV,
3. ODLUKA U USAJANJU FINANCIJSKOG IZVJEŠĆA ZA 2016. GODINU,
4. ODLUKA O USVAJANJU IZVJEŠĆA O RADU ZA 2017.,
5. PRIMANJE NOVIH ČLANOVA U LAG VUKA-DUNAV,
6. RAZNO.

Ad 1.: USVAJANJE ZAPISNIKA S 18. SJEDNICE UPRAVNOG ODBORA LAG-a VUKA - DUNAV

Članovi LAG-a Vuka – Dunav dobili su Zapisnik sa 18. sjednice Upravnog odbora. Predsjednik Upravnog odbora LAG-a Vuka-Dunav Marjan Tomas otvara raspravu. Budući da rasprave nije bilo, Predsjednik daje Zapisnik na glasovanje, a nakon glasovanja konstatira da je Zapisnik s 18. sjednice jednoglasno prihvaćen.

Ad2.: DAVANJE SUGLASNOSTI NA ODLUKU O PROMJENI ADRESE LAG-a VUKA-DUNAV,

Ovu točku Dnevnog reda otvorio je Predsjednik Upravnog odbora, Marjan Tomas, te predao riječ Predsjednici LAG-a, Nataši Tramišak, mag. iur.

Predsjednica LAG-a Vuka-Dunav kratko upoznaje Upravni odbor sa Odlukom o promjeni adrese LAG-a Vuka Dunav, te u svom izlaganju naglašava da je promjena adrese LAG-a Vuka-Dunav potrebna zbog promjene sjedišta ureda LAG-a Vuka-Dunav koji se nalazio na adresi Braće Radića 4, 31216 Antunovac, a ista se promijenila u Braće Radića 10, 31216 Antunovac.

Nakon kratkog izlaganja Predsjednice LAG-a, Predsjednik Upravnog odbora Marjan Tomas ovu točku dnevnog reda daje na raspravu. Budući da rasprave nije bilo, točka je dana na glasovanje i jednoglasno je prihvaćena.

**Odluka o promjeni adrese sjedišta ureda LAG-a Vuka-Dunav.**

Ad3.: DAVANJE SUGLASNOSTI NA ODLUKU O USVAJANJU FINANCIJSKOG IZVJEŠĆA ZA 2016. GODINU,

I ovu točku Dnevnog reda otvorio je Predsjednik Upravnog odbora, te je predao riječ Predsjednici LAG-a Nataši Tramišak, mag. iur.

Predsjednica LAG-a kratkim izlaganjem upoznaje Upravni odbor sa Odlukom o financijskim izvješćem za 2016. godinu, te naglašava da su u 2016. godini prihodi bili nešto manji u odnosu na rashode te da su prihodi LAG-a Vuka-Dunav bili uglavnom iz članarina članova LAG-a, donacija Općina u sastavu LAG-a, refundacija, te kroz Program javnih radova.

Nakon kratkog izlaganja Predsjednice LAG-a, Predsjednik Upravnog odbora Marjan Tomas ovu točku dnevnog reda daje na raspravu. Budući da rasprave nije bilo, točka je dana na glasovanje i jednoglasno je prihvaćena.

**Odluka o usvajanju financijskog izvješća za 2016. godinu.**

Ad4.: DAVANJE SUGLASNOSTI NA ODLUKU O USVAJANJU IZVJEŠĆA O RADU ZA 2017. GODINU,

Nakon što je Predsjednik Upravnog odbora otvorio i ovu točku dnevnog reda, riječ je prepustio Predsjednici LAG-a Nataši Tramišak, mag. iur.

Predsjednica LAG-a upoznaje Upravni odbor sa Odlukom o usvajanju Izvješća o radu za 2016. godinu. Predsjednica je održala kratku prezentaciju kojom je predstavila rad LAG-a kroz cijelu 2016. godinu, od pisanja Strategije LAG-a Vuka-Dunav, preko Odluke o privremenom odabiru LAG-a za provedbu podmjere 19.2., 19.3., 19.4. koja je bila odobrena dana 4. studenog 2016. godine. Ovom Odlukom Agencije za plaćanja u poljoprivredi, ribarstvu i ruralnom razvoju (APPRRR) LAG-u Vuka – Dunav raspodijeljena su sredstva za provedbu podmjere 19.2. „Provedba operacija unutar CLLD strategije“, 19.3. „Priprema i provedba aktivnosti suradnje LAG-a“ i podmjere 19.4 „Tekući troškovi i animacija“ u iznosu od 8.016.220,80 HRK.

Predsjednica također navodi kako je dana 30. prosinca 2016. godine, LAG Vuka – Dunav potpisao je sporazumni ugovor o sufinanciranju provedbe aktivnosti LAG-a u Mjeri 19 Programa ruralnog razvoja RH 2014.-2020. s Osječko-baranjskom županijom. Osječko-baranjska županija u svom proračunu predvidjela je 500.000,00 kuna za pomoć LAG-ovima. Ovim činom Osječko-baranjska županija potpomogla je rad LAG-ova svog područja i na taj način olakšala razvoj i boljitak ruralnih područja svoje županije

Nakon izlaganja Predsjednice LAG-a, Predsjednik Upravnog odbora Marjan Tomas ovu točku dnevnog reda daje na raspravu. Budući da rasprave nije bilo, točka je dana na glasovanje i jednoglasno je prihvaćena.

**Odluka o usvajanju financijskog izvješća o radu za 2016.**

Ad5.: PRIMANJE NOVIH ČLANOVA U LAG VUKA-DUNAV,

Predsjednik Upravnog odbora LAG-a navodi kako su zahtjev za članstvo u LAG-u Vuka-Dunav podnijeli :

-Kulturno-umjetničko društvo „Ivan Kapistran Adamović“ Čepin, Kralja Zvonimira 96, 31431 Čepin , OIB:29043361000; Osoba za zastupanje:Ana Buljan, članica,

-Agora Academia, Duga ulica 130, Ivanovac, 31216 Antunovac, OIB:56431213422; Osoba za zastupanje: Zdenko Radovanović,

Prijedlog je dan na glasovanje i jednoglasno je prihvaćen te je donesena slijedeća odluka

**Odluka o primanju novih članova LAG-a Vuka-Dunav.**

Ad8: RAZNO

Nakon što je rasprava završena, Predsjednik Upravnog odbora konstatira da je Dnevni red iscrpljen te da nema dodatnih pitanja i prijedloga, stoga zaključuje 19. sjednicu Upravnog odbora LAG-a Vuka – Dunav u 10.55 sati.

URBROJ: UO/17-10

U Antunovcu, dana 12. lipnja 2017.godine.

|  |  |
| --- | --- |
| Zapisničar  Ivana Šariri | Predsjednik Upravnog odbora  LAG-a Vuka - Dunav  Marjan Tomas |
|  |  |
| Ovjerovitelj zapisnika  Damir Maričić | |